CELEX: 62020TA0456
Language: hu
Date: 2022-03-09 00:00:00
Title: T-456/20. sz. ügy: A Törvényszék 2022. március 9-i ítélete – LA kontra Bizottság („Közszolgálat – Tisztviselők – Felvétel – EPSO/AD/371/19 nyíltversenyvizsga-felhívás – A vizsgabizottságnak a felperestől a versenyvizsga következő szakaszára való bocsátást megtagadó határozata – A szakmai tapasztalatra vonatkozó értékelési szempontok – A vizsgabizottság által alkalmazott szempontoknak a versenyvizsga-felhívással való összeegyeztethetősége”)

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/34
            
         
      A Törvényszék 2022. március 9-i ítélete – LA kontra Bizottság
      (T-456/20. sz. ügy) (1)
      
      („Közszolgálat - Tisztviselők - Felvétel - EPSO/AD/371/19 nyíltversenyvizsga-felhívás - A vizsgabizottságnak a felperestől a versenyvizsga következő szakaszára való bocsátást megtagadó határozata - A szakmai tapasztalatra vonatkozó értékelési szempontok - A vizsgabizottság által alkalmazott szempontoknak a versenyvizsga-felhívással való összeegyeztethetősége”)
      (2022/C 198/47)
      Az eljárás nyelve: olasz
      
         Felek
      
      
         Felperes: LA (képviselők: M. Velardo ügyvéd)
      
         Alperes: Európai Bizottság (képviselők: T. Lilamand és I. Melo Sampaio meghatalmazottak, segítőjük A. Dal Ferro ügyvéd)
      
         Az ügy tárgya
      
      Az EUMSZ 270. cikk alapján benyújtott kérelem egyrészt a vizsgabizottság 2019. szeptember 24-i, a felperestől az EPSO/AD/371/19 nyílt versenyvizsga következő szakaszára való bocsátást megtagadó határozata felülvizsgálata iránti kérelmet elutasító határozatának, másrészt a kinevezésre jogosult hatóság 2020. április 6-i, a felperesnek az említett határozattal szemben benyújtott panaszát elutasító határozatának megsemmisítése iránt.
      
         Az ítélet rendelkező része
      
      
                  1)
               
               
                  A Törvényszék megsemmisíti a vizsgabizottság 2019. szeptember 24-i, az LA-t az EPSO/AD/371/19 versenyvizsgából kizáró határozat felülvizsgálata iránti kérelmet elutasító határozatát.
               
            
                  2)
               
               
                  A Törvényszék az Európai Bizottságot kötelezi a költségek viselésére.
               
            
         (1)  HL C 287., 2020.8.31.